Source: https://www.hardware.fi/uutiset/artikkeli.cfm/2011/04/19/amd_julkaisi_radeon_hd_6670_-_ja_hd_6570_-naytonohjaimet
Timestamp: 2018-02-23 14:34:08+00:00

Document:
AMD julkaisi Radeon HD 6670 - ja HD 6570 -näytönohjaimet - Hardware.fi
Hardware.fi > Uutiset > AMD julkaisi Radeon HD 6670 - ja HD 6570 -näytönohjaimet
AMD julkaisi Radeon HD 6670 - ja HD 6570 -näytönohjaimet
Kirjoittaja Teemu Laitila, 19. huhtikuu, 2011 12:43 19.04.2011 12:43
AMD on tänään odotetusti julkaissut kaksi uutta näytönohjainta, jotka hintansa puolesta sijoittuvat tiukasti kilpailtuun alle sadan dollarin budjettiluokkaan. Radeon HD 6670- ja HD 6570 perustuvat Turks-nimiseen grafiikkapiiriin, joka on leikelty versio HD 6800 -sarjassa käytetystä Barts-piiristä.
Molemmat näytönohjaimet ovat fyysiseltä kooltaan vain puolileveitä ja jäähdytysjärjestelmät on saatu pidettyä yhden korttipaikan mittojen sisällä. Ne sopivat siis pienen kokonsa puolesta hyvin esimerkiksi pienempiin HTPC-käyttöön suunniteltuihin koteloihin.
Radeon HD 6670 koostuu 480 Stream-prosessorista ja GPU:n kellotaajuus on asetettu 800 MHz:n. Ohjain siäsltää gigatavun GDDR5-muistia, joka toimii 1000 MHz:n taajuudella 128-bittisen muistiväylän päässä. Radeon HD 6570 sisältää 400 Stream-prosessoria ja GPU:n kelloja on laskettu 650 MHz:n. Muistia on puolet vähemmän eli 512 MB 1000 Mhz:n taajuudella ja muistiväylä on sama 128-bittiä. Tarjolle on tulossa myös gigatavun DDR3-muistilla varustettu versio.
Molempien korttien tehontarve saadaan tyydytettyä PCIe-väylän kautta eikä niissä ole tarvetta erilliselle lisävirralle. Nopeamman kortin TDP-arvo on 66 wattia ja hitaamman 60 tai 40 wattia.
Radeon HD 6670 on julkaisuhetkellä hinnoiteltu 99 dollariin ja HD 6570 79 dollariin.
Tom's Hardware julkaisee huomenna molemmista ohjaimista tarkemman suomenkielisen suorituskykyanalyysin kattavine vertailutaulukoineen.
AMD AMD Radeon HD 6670 AMD Radeon HD 6570
Edellinen: Nvidia julkaisi WHQL-sertifioidut ajurit 270.61-versionumerolla
Seuraava: HD-kuvaa USB-väylästä adapterin avulla

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD